stanford-oval/wikipedia huggingface dataset:
Joakim Nordström
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Saksa/Ranska 2017 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Alberta 2012 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Minsk 2010 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Břeclav 2009 | jääkiekko |  |
Nordström oli voittamassa maailmanmestaruutta MM-kisoissa 2017. Nordström voitti alle 20-vuotiaiden maailmanmestaruuden vuonna 2012, jolloin hän toimi Ruotsin varakapteenina ja oli Sebastian Collbergin ja Mika Zibanejadin kanssa joukkueen toiseksi parhaita maalintekijöitä Max Fribergin jälkeen. Nordström voitti myös alle 18-vuotiaiden MM-hopeaa vuonna 2010. Hän pelasi myös alle 18-vuotiaiden Ivan Hlinkan muistoturnauksessa vuonna 2009, jolloin hän voitti pronssia. Nordström pelasi myös alle 19-vuotiaiden World Junior A Challengessa vuosina 2009 ja 2010.
Muuta

Nordströmin pikkuveli Dennis pelaa Hockeyettan-joukkue Huddinge IK:ssa ja heidän isoveljensä Jimmy pelaa Ruotsin II-divisioonaa Hanvikens SK:ssa.
Kauhukeittiö (kausi 9)

Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 9 ohjelman voittaja pääsi johtamaan newyorkilaista miljardin dollarin BLT Steak -ravintolaa. Kausi esitettiin Yhdysvalloissa FOX-kanavalla 18. heinäkuuta – 19. syyskuuta 2011.
Henkilökunta

Gordon Ramsay, keittiömestari, keittiöpäällikkö ja ohjelman juontaja.
Scott Liebfried. apulaiskeittiöpäällikkö/sinisen ryhmän johtaja.
Andrea "Andi" Van Willigan, apulaiskeittiöpäällikkö/punaisen ryhmän johtaja.
James Lukanik, hovimestari.
Kilpailijat

Kilpailijat jaettiin joukkueisiin sukupuolen mukaisesti.
Kilpailijat > Sininen joukkue

Jason Zepaltas, 29, linjastokokki.
Steven Paluba, 44, sauté chef.
Brendan Heavey, 31, pääkokki.
Chino Chang, 39, apulaiskokki.
Monterray Keys, 39, linjastokokki.
Jonathon Plumley, 34, pääkokki.
Thomas "Tommy" Stevens, 31, linjastokokki.
William "Will" Lustberg, 31, apulaiskeittiöpäällikkö.
Paul Niedermann, 27, nuorempi apulaiskeittiöpäällikkö. (voittaja)
Kilpailijat > Punainen joukkue

Amanda Colello, 26, henkilökohtainen kokki.
Gina Melcher, 34, ravintolakonsultti.
Krupa Patel, 30, yksityiskokki.
Jamie Grogorich, 24, apulaiskeittiöpäällikkö.
Carrie Keep, 31, kylmälinjastokokki.
Natalie Blake, 23, apulaiskeittiöpäällikkö.
Elizabeth Bianchi, 27, linjastokokki.
Jennifer Normant, 34, apulaiskokki.
Elise Wims, 26, linjastokokki.
Kilpailijat > Musta joukkue (top 5)

Jennifer Normant
Tommy Stevens
Elise Wims
Will Lustberg
Paul Niedermann
Kilpailijat > Finaalin joukkueet

Paul Niedermannin joukkue
Elizabeth Bianchi
Elise Wims
Jonathon Plumley
Carrie Keep
Will Lustbergin joukkue
Natalie Blake
Tommy Stevens
Krupa Patel
Jennifer Normant
Joakim Nygård

| Joakim Nygård |
| --- | --- |

Henkilötiedot
Syntynyt: 8. tammikuuta 1993 (ikä 31) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Gard
Pelipaikka:  vasen laitahyökkääjä
Maila:  vasen
Pituus:  182 cm
Paino:  81 kg
Seura
Seura:  Färjestad BK
Sarja:  SHL
Pelaajaura
Pääsarjaura:  2012–
Aik. seurat:  Sunne IK (Ruotsi I) Edmonton Oilers (NHL)
Johan Alvar Joakim Nygård (s. 8. tammikuuta 1993 Tukholma, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän on pelipaikaltaan vasen laitahyökkääjä.
Ura > Maajoukkueura

Nygård on pelannut Ruotsin A-maajoukkueessa 18 ottelua tehopistein 3+3=6. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Ensimmäisen A-maajoukkuemalainsa Nygård teki Sweden Hockey Gamesissa 10. helmikuuta 2019 Tukholman Hovetissa Suomea vastaan. Hän sai ottelussa myös syöttöpisteen Emil Bemströmin tekemään maaliin. Nygård nimettiin Ruotsin alustavaan MM-joukkueeseen vuoden 2019 turnaukseen, mutta hänen kisapassinsa jätettiin lopulta leimaamatta. Nygård putosi viimeisenä lopullisesta kisajoukkueesta, kun Gabriel Landeskog liittyi kesken turnauksen Ruotsin joukkueeseen.
Nygård on pelannut myös kaksi nuorten maaottelua.
Pelityyli

The Sports Forecaster -sivuston mukaan Nygård on sekä vastuullinen että tehokas hyökkääjä NHL:ää alemmissa sarjoissa, eikä hän tee jäällä ollessaan paljon joukkuettaan haittaavia ratkaisuja, koska Nygård useimmiten tekee viisaita ratkaisuja. Sivuston mukaan hän voisi kuitenkin laukoa enemmän. Nygårdin tulisi myös todistaa pärjäävänsä fyysisesti paremmin pohjoisamerikkalaisessa pelityylissä.
Nygårdia on verrattu nopeutensa puolesta Carl Hageliniin.
Israelin jääkiekkomaajoukkue

| Israel |
| --- | --- |
Liitto:  Israelin jääkiekkoliitto
Valmentaja:   Bobby Holik
Eniten otteluita:  Sergei Frenkel (76)
Eniten maaleja:  Sergei Frenkel & Sergei Zak (76)
Eniten pisteitä:  Sergei Frenkel (106)
IIHF-ranking:  33. (27.5.2024)
Ensimmäinen ottelu
  Espanja 23–4 Israel  (Johannesburg, Etelä-Afrikka; 22. maaliskuuta 1992) 
Suurin voitto
  Israel 26–2 Kreikka  (Kapkaupunki, Etelä-Afrikka; 15. huhtikuuta 2011) 
Suurin tappio
  Latvia 32–0 Israel   (Ljubljana, Slovenia; 15. maaliskuuta 1993) 
Israelin jääkiekkomaajoukkue vuoden 2014 toisen divisioonan maailmanmestaruuskilpailuissa
Israelin jääkiekkomaajoukkue edustaa Israelia kansainvälisissä jääkiekko-otteluissa. Maan jääkiekkoliitto on perustettu vuonna 1988, ja samana vuonna Tel Avivissa otettiin käyttöön uusi kaukalo. Maa liittyi Kansainvälisen jääkiekkoliiton IIHF:n jäseneksi vuonna 1991. Vuonna 2021 maassa oli 270 rekisteröitynyttä miesjääkiekkoilijaa ja kaksi jäähallia.
Vuonna 2023 Israel oli jääkiekon maailmanrankingissa 33. sijalla.
Historiaa

Maan ensimmäinen kaukalo otettiin käyttöön vuonna 1986. Israelin maajoukkue pelasi ensimmäisen ottelunsa kaudella 1989–1990, jolloin Israeli Selects kohtasi Golanin kukkuloille sijoitetusta kanadalaisista Yhdistyneiden kansakuntien työntekijöistä kootun joukkueen. Vaikka Israelin joukkueessa pelasi monia amerikanjuutalaisia ja Neuvostoliitoista lähtöisin olevia juutalaisia siirtolaisia, syntyperäinen Gal Assa teki maan ensimmäisen maalin ottelussa, joka päättyi 20–2 tappioon.
Maailmanmestaruuskilpailuissa

Israel otti ensi kertaa osaa maailmanmestaruuskisoihin vuonna 1992 C-sarjan B-lohkossa. Vuonna 2006 joukkue pelasi 1. divisioonan maailmanmestaruuskisoissa. Vuonna 2022 Israeli otti osaa 2. divisioonan A-lohkon maailmanmestaruuskilpailuihin. Se jäi 5. sijalle ja putosi 2. divisioonan B-lohkoon.
Tunnettuja pelaajia

Maxim Birbraer
Oren Eizenman
Daniel Erlich
Eliezer Sherbatov
David Levin
Sijoitukset > IIHF:n maailmanranking

2003 - 35.
2004 - 36.
2005 - 35.
2006 - 33.
2007 - 34.
2008 - 35.
2009 - 36.
2010 - 39.
2011 - 40.
2012 - 40.
2013 - 39.
2014 - 32.
2015 - 33.
2016 - 34.
2017 - 35.
2018 - 34.
2019 - 34.
2020 - 34.
2021 - 34.
2022, helmikuu - 34.
2023 - 33.
Käännös suomeksi
Kirvesniemi

Kirvesniemi saattaa tarkoittaa seuraavia:
Kirvesniemen kylä Taipalsaarella
Henkilöitä

Kirvesniemi on muun muassa seuraavien suomalaisten sukunimi:
Anita Kirvesniemi (s. 1990), hiihtäjä, Harri ja Marja-Liisa Kirvesniemen tytär
Elisa Kirvesniemi (s. 1985), yleisurheilija, Harri ja Marja-Liisa Kirvesniemen tytär
Harri Kirvesniemi (s. 1958), hiihtäjä, yritysjohtaja
Marja-Liisa Kirvesniemi (o.s. Hämäläinen, s. 1955), hiihtäjä, yrittäjä, Harri Kirvesniemen puoliso 1984–2011
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kirvesniemi”, voi hakea sivunnimihaulla, laajalla sivunnimihaulla tai tekstihaulla.
Joseph Görres

| Joseph Görres |
| --- | --- |
 Joseph Görres
Henkilötiedot
Koko nimi:  Johann(es) Joseph Görres
Syntynyt: 1776
Kuollut: 1848 (71–72 vuotta)
Ammatti:  kirjailija
Kirjailija
Salanimi: Peter Hammer 
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Johann(es) Joseph Görres (1776–1848) oli saksalainen kirjailija, kotoisin Koblenzista. Hän innostui nuorena Ranskan vallankumouksen aatteisiin, mutta esiintyi sittemmin Ranskan ja Napoleonin kiivaana vastustajana. Hän syventyi tutkimaan mytologiaa ja keskiajan runoutta ja julkaisi muun muassa Mythengeschichte der asiatischen Welt (1810). Hän osallistui innokkaasti Saksan vapaustaisteluun Napoleonia vastaan lehdessään Rheinischer Mercur (1814–1816), joka osoittautui vihamieliseksi myös Preussin hallitusta vastaan ja joka sen vuoksi lakkautettiin. Kun hän kirjoituksessaan ”Teutschland und die Revolution” (1819) puolusti ajan vallankumouksellisia liikkeitä, hän oli vähällä joutua vangituksi, mutta pelastui pakenemalla Sveitsiin.
Görres kääntyi sitten katolisen kirkon kannattajaksi, ja hänet kutsuttiin 1827 sen vuoksi historian professoriksi Münchenin yliopistoon, jossa hänestä pian tuli innokkaimpien katolisten johtaja. Hänen teoksistaan mainittavia ovat myös Das Heldenbuch von Iran aus dem Schah-Nameh des Firdusi (1820), joka käsittelee persialaisen runoilijan Ferdowsin teosta, sekä Swedenborg, seine Visionen und sein Verhältniss zur Kirche (1827) ja Die christliche Mystik (1836–1842).
Görres on kehittänyt käsitteen kansankirja, joka tarkoittaa nimettömien henkilöiden kirjoittamia eeppisten runoelmien proosamuunnelmia ja mukaelmia, jotka ilmestyivät 1400–1500-luvuilla kirjamuodossa.
Aiheesta muualla

Kuvia tai muita tiedostoja aiheesta Joseph Görres Wikimedia Commonsissa
Jalo lehtipuu

Jalo lehtipuu (ruots. ädellövträd) on lähinnä Pohjoismaissa (lukuun ottamatta Tanskaa) ja Pohjois-Baltiassa käytetty yhteisnimitys muutamalle lehtipuulajille, jotka Keski-Euroopan lehtimetsävyöhykkeellä ovat varsin yleisiä, mutta joita Pohjois-Euroopassa tavataan luonnonvaraisina vain harvinaisina parhailla kasvupaikoilla, varsinkin lehdoissa. Jalot lehtipuut muistuttavat toisiaan useilta tärkeiltä metsänhoidollisilta ja ekologisilta ominaisuuksiltaan. Taksonomisesti ne eivät muodosta yhtenäistä ryhmää, vaan kuuluvat lähes kaikki eri kasviheimoihin.
Lajit

Suomessa jaloiksi lehtipuiksi lasketaan seitsemän puulajia, joista euroopanpähkinäpensas kasvaa pensasmaisesti, mutta puun mittoihin. Nämä seitsemän lajia ovat:
metsälehmus (Tilia cordata)
metsävaahtera (Acer platanoides)
metsätammi (Quercus robur)
lehtosaarni (Fraxinus excelsior)
vuorijalava (Ulmus glabra)
kynäjalava (Ulmus laevis)
euroopanpähkinäpensas (Corylus avellana)
Etelä-Ruotsissa ja Norjassa kasvavat näiden ohella myös muun muassa euroopanpyökki (Fagus sylvatica), valkopyökki (Carpinus betulus), talvitammi (Quercus petraea), imeläkirsikka (Prunus avium) ja isolehtilehmus (Tilia platyphyllos), jotka siellä luetaan myös jaloihin lehtipuihin kuuluviksi.
Ihmisen vaikutus

Istutettuina puisto- ja pihapuina jalot lehtipuut ovat varsin suosittuja, ja sellaisina ne menestyvät luonnollisten levinneisyysalueidensa pohjoispuolellakin. Niiden siemenet voivat levitä istutuksista ympäröiviin metsiinkin, minkä vuoksi niiden taimia on varsinkin asutuskeskusten läheisyydessä yleisesti metsissäkin. Sen sijaan suurikokoisiksi kasvaneet luonnonvaraiset yksilöt ovat varsin harvinaisia eteläisimmässäkin Suomessa. Kuitenkin paikoitellen, esimerkiksi Ruissalossa, on jopa tammivaltaisia metsiä.
Jalojen lehtipuiden harvinaisuus johtuu osittain myös ihmisen vaikutuksesta. Varsinkin entisinä aikoina niitä on kaadettu niistä saatavan arvokkaan puuaineen vuoksi enemmän kuin uusia on kasvanut tilalle. Lisäksi niitä on enimmäkseen kasvanut rehevimmissä lehdoissa, joista kuitenkin suuri osa on niiden hyvän maaperän vuoksi aikojen kuluessa raivattu viljelysmaiksi. Myöhemmin metsätaloudessa niitä on kaadettu sellutuotantoon "arvokkaampien" kuusen ja männyn tieltä.
Jalopuumetsiköt Luonnonsuojelulain suojeltavana luontotyyppinä

Jalopuumetsiköt ovat yksi Suomen luonnonsuojelulaissa määritellyistä suojeltavista luontotyypeistä. Luontotyypin kriteerien täytymiseksi jalopuumetsikön tulee olla luontaisesti syntynyt ja paikalla tulee kasvaa vähintään 20 halkaisijaltaan yli 7 cm paksuista runkoa hehtaarilla (tammen kyseessä olleen halkaisijan on oltava vähintään 20 cm).
Aiheesta muualla

Jalot lehtipuut Pirkanmaan metsäkeskuksen Virtuaalinen metsäkoulu -sivustolla (Arkistoitu – Internet Archive)
Jaloista lehtipuista pohjoisimmaksi on levinnyt metsälehmus.
Suomen laajimmat tammimetsät ovat Ruissalon saarella Turussa, jossa on myös muita iäkkäitä jalopuumetsiä.
Jasc Software

Jasc Software Inc. oli kuvakäsittelyohjelmiin erikoistunut yhdysvaltalainen yritys, jonka kuuluisin ohjelma oli aikoinaan PaintShop Pro -kuvankäsittelyohjelma. Yritys oli perustettu vuonna 1991 ja sen kotipaikka oli Eden Prairie, Minnesota, Yhdysvallat.
Sen kilpailija Corel Corporation osti Jasc Softwaren lokakuussa 2004. Jasc Softwaren tuotteet (PaintShop Pro, PaintShop Pro Studio ja PaintShop Photo Album) siirtyivät tällöin Corelin haltuun. Corel ilmoitti marraskuussa 2007 sulkevansa entisen tytäryhtiönsä Jasc Softwaren aiemman päätoimipisteen Minnesotassa. Käytännössä Jasc Softwaren toiminta loppui Corelin sulkemispäätöksen seurauksena.
Kevin Smith (koripalloilija)

| Kevin Smith> Henkilötiedot |
| --- | --- |
Koko nimi:  Kevin Smith
Syntynyt: 6. joulukuuta 1979 (ikä 44)
Kansalaisuus:   Yhdysvallat
Koripalloilija
Pelipaikka:  Laituri
Pituus:  196 cm
Paino:  96 kg
Pelaajaura
Yliopistojoukkueet
:  Lee
Seurajoukkueet
2007–2008 2008:  Hawke's Bay Hawks Tampereen Pyrintö
Kevin Smith (s. 6. joulukuuta 1979) on yhdysvaltalainen kilpauransa päättänyt koripalloilija, pelipaikaltaan laituri.
Pelaajaura

Pelattuaan kaksi kautta Uuden-Seelannin pääsarjassa Smith teki syyskuussa 2008 pelaajasopimuksen Suomen pääsarjassa pelanneen Tampereen Pyrinnön kanssa. Smith pelasi syyskaudella neljässä ottelussa, mutta hän alisuoritti, ja hänet korvattiin Chris Hesterillä.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Tampereen Pyrintö | Korisliiga | 4 | 58,3 % | 35,0 % | 66,7 % | 1,8 | 3,8 | 5,5 | 1,5 | 2,3 | 0,8 | 0,5 | 9,8 | 39 |
| Yhteensä | Yhteensä | Korisliiga | 4 | 58,3 % | 35,0 % | 66,7 % | 1,8 | 3,8 | 5,5 | 1,5 | 2,3 | 0,8 | 0,5 | 9,8 | 39 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Joseph Hardtmuth

Joseph Hardtmuth
Joseph Hardtmuth (13. helmikuuta 1758 Asparn, Itävalta – 23. toukokuuta 1816 Wien, Itävalta) oli wieniläinen lyijykynien valmistaja. Hän oli Liechtensteinin ruhtinashuoneen arkkitehti. Hän keksi vuonna 1795 uuden lyijykynien valmistustavan. Hardtmuthin ansiot lyijykynäteollisuuden kehittäjänä jäivät osittain varjoon siksi, että samoihin aikoihin ranskalainen Conté keksi saman valmistusmenetelmän. L. & C. Hardtmuthin kynien tuotenimeksi tuli Koh-i-noor.
Hardtmuth perusti tehtaan Wieniin vuonna 1790. Hänen poikansa Carl siirsi sen vuonna 1848 Wienistä České Budějoviceen. Keltaisten lyijykynien menestyttyä tehtaan nimeen liitettiin 1898 Koh-i-noor. Tehdas ei enää ole Hardtmuthin suvun omistuksessa, vaan sen omistaa tšekkiläinen Bříza-suku.
Aiheesta muualla

Kuvia tai muita tiedostoja aiheesta Joseph Hardtmuth Wikimedia Commonsissa
Kierrosluku

Kierrosluku voi tarkoittaa ainakin seuraavia asioita:
kierrosluku, matematiikassa kokonaisluku, joka kertoo kuinka monesti suljettu käyrä kiertää pisteen vastapäivään
kierrosluku eli pyörimisnopeus, kierrostaajuus tai joskus kierrosnopeus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kierrosluku”, voi hakea sivunnimihaulla, laajalla sivunnimihaulla tai tekstihaulla.
Kill the King

| ”Kill the King” Rainbow |
| --- | --- | --- |

Singlen tiedot
 Albumilta: On Stage
 Julkaistu: syyskuu 1977
 Tuottaja(t): Martin Birch
 Tyylilaji: heavy metal
 Kesto: 04.54
 Levy-yhtiö: Polydor Records
Listasijoitukset
  44. (17. syyskuuta 1977)
Rainbow’n muut singlet
| ”Starstruck” 1976 | ”Kill the King” 1977 | ”Long Live Rock ’n’ Roll” 1978 |
”Kill the King” on Rainbow-yhtyeen kappale, joka julkaistiin ensimmäisen kerran live-versiona albumilla On Stage (1977). Kyseinen versio julkaistiin samana vuonna myös 12-tuumaisena maxi-singlenä, jolloin se nousi Britannian singlelistalla sijalle 44. Kappaleen studioversio ilmestyi vuotta myöhemmin albumilla Long Live Rock ’n’ Roll. Kappaleen ovat kirjoittaneet yhteistyössä Ritchie Blackmore, Ronnie James Dio ja Cozy Powell.
Vaikka kappaleen sanoituksia on pidetty väkivaltaisina, niiden kirjoittaja Ronnie James Dio on väittänyt laulun kertovan shakkipelistä.
Vuonna 1981 ”Kill the King” julkaistiin uudelleen singlenä. Tuolloin se pääsi Britanniassa listasijalle 41.
Kappaleet singlellä

A-puoli
Kill the King – 4.54 (säv. Blackmore/Dio/Powell)
Man on the Silver Mountain – 4.10 (säv. Blackmore/Dio)
B-puoli
Mistreated – 13.04 (säv. Blackmore/David Coverdale)
Lähde:
Kierrätyskeskus

Kierrätyskeskus Belgiassa
Kierrätyskeskus on paikka, jossa harjoitetaan käyttökelpoisten tavaroiden ja materiaalien kierrätystä.
Kierrätyskeskukset ovat usein yksityisten yhdistysten, kuten työttömien yhdistysten tai työllisyyspolitiikkaa lähellä olevien, kuntien ja ely-keskusten tukea nauttivia.[lähde? ]
Jotkut kierrätyskeskukset eivät ole yhdistysmuotoisia, mutta niillä on osakeyhtiöinä sosiaalisen yrityksen luonnettaselvennä.[lähde? ]
Jas ja imam silata

|  Jas ja imam silata> Kappaleen tiedot |
| --- | --- |
Esittäjä(t):  G’oko Taneski
Kesto:  3:00
Tyylilaji:  pop, hip hop
Säveltäjä(t):  Kristian Gabroski
Sanoittaja(t):  Kristian Gabroski
Euroviisutiedot
Vuosi:  2010
Maa:  Pohjois-Makedonia
Kieli:  makedonia
Sijoitus semifinaalissa:  15.
Pisteet semifinaalissa:  37
Sanat:  sanoitus
Jas ja imam silata on G’oko Taneskin esittämä kappale, jolla hän edusti Pohjois-Makedoniaa (tai tuolloista Makedonian tasavaltaa) vuoden 2010 Eurovision laulukilpailussa Norjan Oslossa.
Kappale kilpaili Euroviisujen ensimmäisessä semifinaalissa, jossa se sijoittui viidenneksitoista ja täten karsiutui finaalista.
Jasakki

Jasakin perintää Jeniseiskin kuvernementissa. 1800-luvun akvarelli.
Jasakki (ven. яса́к, jasak) oli Venäjällä vierasheimoisilta alamaiskansoilta peritty luontoisvero. Sitä maksoivat Volgan alueen kansat 1400–1700-luvuilla ja Siperian kansat 1600-luvulta 1900-luvun alkuun saakka. Maksu suoritettiin turkiksina ja toisinaan karjana. Veron suuruus ja maksuperusteet vaihtelivat eri kansoilla. Kungurin seudun tataareilla ja baškiireilla se perustui maahan, eräillä Siperian kansoilla mieslukuun ja jakuuteilla karjan määrään. Veron perintään liittyneitä väärinkäytöksiä yritettiin korjata hallituksen asettamien komissioiden avulla. Jasakki korvattiin rahaverolla Volgan alueella 1720-luvulla ja Siperiassa vuodesta 1822 lähtien. Jakuutit, tunguusit, tšuktšit sekä eräät muut paimentolaisuutta ja ”kiertävää elämää” harjoittaneet kansat maksoivat sitä vuoteen 1917 saakka.
Veron nimitys tulee turkkilaisten kielten sanasta jasak ’vero’.
Juan Antonio Falcón Iturrizaga

Juan Antonio Falcón Iturrizaga (12. kesäkuuta 1838 Lima – 1. toukokuuta 1909) oli perulainen roomalaiskatolinen piispa. José Sebastian Goyeneche y Barreda vihki hänet Liman arkkihiippakuntaan diakoniksi 14. kesäkuuta 1862 ja papiksi 20. joulukuuta 1862. Falcón Iturrizaga valittiin Cuzcon hiippakunnan johtoon 25. lokakuuta 1892, ja hänet konsekroi piispaksi José Macchi 29. kesäkuuta 1893. Hän kuoli 70-vuotiaana virassa.
Kirvismaluri

| Kirvismaluri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Ashbyia
Laji::  lovensis
Kaksiosainen nimi
 Ashbyia lovensis  (Ashby, 1911) 
Katso myös
   Kirvismaluri Wikispeciesissä   Kirvismaluri Commonsissa 
Infobox OKNimi-testi OKIUCN-testi OK: 
Kirvismaluri (Ashbyia lovensis) on mesikoiden heimoon kuuluva varpuslintu.
Levinneisyys

Kirvismaluria tavataan Australiassa. Lajin ei uskota olevan vaarassa, ja se on luokiteltu elinvoimaiseksi.
Kill ’Em and Eat ’Em

| Kill 'Em and Eat 'Em Pink Fairies |
| --- | --- | --- |

Studioalbumin tiedot
 Äänitetty : 1987
 Julkaistu: 1987
 Tyylilaji: psykedeelinen rock underground
 Levy-yhtiö: Demon Records
Pink Fairiesin muut julkaisut
| Previously Unreleased 1982 | Kill 'Em and Eat 'Em 1987 | Pleasure Island 1996 |
Kill 'Em and Eat 'Em on Pink Fairiesin comeback-albumi vuodelta 1987. Tuolloin yhtyeen ex-jäsenet kokoontuivat uudelleen ja tekivät keikkoja Hawkwindin Acid Daze -konserteissa.
Kappaleet

Broken Statue (Wallis/Farren)
Fear Of Love (Wallis)
Undercover Of Confusion (Colqhoun)
Waiting For The Ice Cream To Melt (Colqhoun/Farren)
Taking LSD (Wallis/Sanderson)
White Girls On Amphetamine (Colqhoun/Farren)
Seeing Double (Wallis)
Fool About You (Wallis)
Bad Attitude (Wallis/Pilkington)
I Might Be Lying (Colqhoun/Wallis)
Muusikot

Twink: rummut, laulu
Larry Wallis: kitara, laulu
Duncan Sanderson: basso
Russell Hunter: rummut
Andy Colqhoun: kitara, laulu
Kierrosluku (matematiikka)

Kierrosluku on matematiikassa kokonaisluku, joka kertoo kuinka monesti suljettu käyrä C kiertää pisteen P vastapäivään.
Havainnollistaminen

| 0 | 1 | 2 | 3 | 4 |
| --- | --- | --- | --- | --- |
|  \cdots  |      |      |      |  |
|  | −2 | −1 | 0 |  |
|  |      |      |      |  \cdots  |
|  | 1 | 2 | 3 |  |
Punaistä käyrää kulkeva piste kiertää kaksi vastapäiväistä kierrosta käyrän sisälle piirretyn henkilön ympäri. (ts. kierrosluku on 2)
Joseph Grimeland

| Joseph Grimeland |
| --- | --- |

Henkilötiedot
Syntynyt: 2. tammikuuta 1916 Kristiania, Norja
Kuollut: 10. lokakuuta 2002 (86 vuotta) Tanska
Ammatti:  kuvanveistäjä
Joseph Grimeland (2. tammikuuta 1916 Kristiania – 10. lokakuuta 2002 Tanska) oli norjalainen kuvanveistäjä. Hän opiskeli Norjan valtion taideakatemiassa Wilhelm Rasmussenin johdolla. Grimeland teki muun muassa useita sotamuistomerkkejä sekä merkkihenkilöien patsaita.
Teoksia

Grimelandin veistos Oslopiken Oslon kaupungintalon seinässä.
Bokken Lassonia esittävä patsas Oslossa.
Aiheesta muualla

Kuvia tai muita tiedostoja aiheesta Joseph Grimeland Wikimedia Commonsissa
Jokamies

Jokamies (engl.  Everyman), kadunmies tai tavallinen ihminen, on elokuvissa ja kirjallisuudessa esiintyvä arkkityyppinen perushahmo, johon katsojan tai lukijan on helppo samaistua, sillä nimensä mukaisesti hahmo on rakennettu edustamaan stereotyyppistä ”Matti Meikäläistä”.
Jokamies on tarinan protagonisti, joka kokee seikkailuja ja joutuu vaikeisiin tilanteisiin, aivan kuten tyypillinen sankari. Jokamieheltä puuttuvat kuitenkin sankarin poikkeukselliset ominaisuudet, joten hänen kamppailunsa on uskottavampaa, sillä esteistä selviäminen on hänelle yleensä huomattavasti vaikeampaa kuin sankarille.